O‘zbekistonda o‘tgan bir sutka ichida yana 198 kishida koronavirus aniqlandi

O‘zbekistonda koronavirusga chalingani rasman tan olinganlar soni 84 922 nafarga yetdi. Sog‘liqni saqlash vazirligi ma’lumotlariga ko‘ra, 10-aprel kuni mamlakatning 13 ta hududida jami 198 ta kasallanish holati aniqlangan. 9-aprel kuni 195 kishida, 8-aprel kuni esa 207 kishida kasallik tasdiqlanib, O‘zbekistonda koronavirusga chalinish bo‘yicha 2021-yilgi kunlik antirekord yangilangandi.
Yangi kasallanish holatlarining
Vazirlikning qo‘shimcha qilishicha, Buxoro viloyatida 4 nafar, Qashqadaryo viloyatida 1 nafar, Namangan viloyatida 6 nafar, Sirdaryo viloyatida 4 nafar, Toshkent viloyatida 18 nafar, Toshkent shahrida 141 nafar bemor tuzalib, kasallikdan sog‘ayganlar jami 82760 nafarga yetdi va sog‘ayish ko‘rsatkichi 98 foizni tashkil qilmoqda.
Ayni paytda tibbiyot muassasalarida davolanayotgan 1528 nafar bemordan 229 nafari og‘ir, 104 nafari esa o‘ta og‘ir ahvolda ekani qayd etilgan.
O‘zbekistonda koronavirusga qarshi vaksina olganlar soni COVID-19’ga chalinganlar sonidan oshib ketdi — 11-aprel holatiga ko‘ra, emlangan fuqarolar soni 148 642 nafarga yetdi.